לורנצ’יני הטיפש, גיחך לעצמו. הוא לעולם לא ינחש שהטיפוס המפחיד שפגש

בכיכר, בחצות הלילה, הוא אותו אדם אדיב ומנומס עמו הוא מתכתב כבר

שנתיים וחצי באמצעות הדואר האלקטרוני. תמסור דרישת שלום לאלכס,

חיקה הרוסי את הבנקאי בליבו. אידיוט שכמותך. אני הוא אלכס, אך אתה לא

תגלה זאת. לעולם לא תעלה בדעתך ששני האנשים השונים כל כך - הרוסי

ואלכס - הם אדם אחד. אדם בעל כשרון משחק מדהים המסוגל ללבוש

.ולפשוט דמויות בן רגע

הרעיון הגאוני עלה בראשו מיד כשהבנקאי התקשר בהיסטריה, סיפר לאיזו

תסבוכת נקלע הבנק, וביקש שיקשר אותו עם “מישהו שיכול לטפל בעניינים

כאלו, אם אתה מבין למה אני מתכוון.” ויטוריו לורנצ’יני היה מוכן לשלם כל

.מחיר כדי לאתר את המסמכים המאיימים

אז מצאתי לו מישהו, חייך הרוסי לעצמו בשביעות רצון והתרווח במושבו. את

עצמי. לורנצ’יני הרי מעולם לא ראה אותי. הוא מכיר אותי רק בשם אלכס.

הייתי צריך רק לעוות מעט את קולי ולאמץ לעצמי מבטא רוסי, והנה אני אדם

.אחר. חצי מיליון דולר, מה רע

מנועי הקונקורד עלו בשאגה. הגלגלים נטשו את מסלול ההמראה והמטוס

החל לצבור גובה ומהירות, ואז צץ במוחו של הרוסי רעיון נבזי נוסף. למה,

בעצם, להסתפק בחצי מיליון? ויטוריו לורנצ’יני מוכן לשלם כל הון שבעולם,

מדוע לא לסחוט אותו עוד מעט?! כאשר המסמכים יהיו בידו, מה ימנע ממני